Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 2010. évi CXI. törvény
Paragraph Index: 616

8. § A 3. Módosítás hiteles magyar nyelvû szövege a következõ: MEGÁLLAPODÁS LEVÉLVÁLTÁS FORMÁJÁBAN az Európai Közösség és Izrael Állam között a kölcsönös liberalizációs intézkedésekrõl és az EK–Izrael társulási megállapodás 1. és 2. jegyzõkönyvének helyettesítésérõl A. Az Európai Közösség levele Uram! Megtiszteltetés számomra, hogy hivatkozhatok azon tárgyalásokra, amelyeket a 2000. június 1-jén hatályba lépett, az egyrészrõl az Európai Közösségek és azok tagállamai, és másrészrõl Izrael Állam közötti társulás létrehozásáról szóló euró-mediterrán megállapodás (a továbbiakban: társulási megállapodás) 11. cikke értelmében folytatattak, amely megállapodás kinyilvánítja, hogy a Közösség és Izrael Állam fokozatosan tovább liberalizálják a mindkét Fél számára fontos mezõgazdasági termékek kereskedelmét. E tárgyalásokat a 11. cikk rendelkezéseivel összhangban folytatták, amely elõírja, hogy 2000. január 1-jétõl a Közösség és Izrael megvizsgálja a helyzetet a Közösség és Izrael által 2001. január 1-jétõl, a mezõgazdaság további fokozatos liberalizációjának céljával összhangban alkalmazandó intézkedések meghatározása érdekében. A tárgyalások lezárásakor a két Fél a következõkben állapodott meg:

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes